**FELADATILLUSZTRÁCIÓ**

Differenciált fejlesztés heterogén tanulócsoportban tanítási-tanulási stratégia (**DFHT**)

|  |  |
| --- | --- |
| **A dokumentum készítőjének neve:** | Merczel Mónika |
| **Műveltségi terület** | ember- és társadalomismeret |
| **Tantárgy** | történelem |
| **Osztály/ csoport** | 5. osztály |
| **Téma/ modul/ tematikus egység** | A spártai nevelés |
| **Az óra témája** | Olvasmányfeldolgozás |
| **Az óra cél- és feladatrendszere, típusa** | A témakörrel kapcsolatos ismeretek bővítése mellett a szövegértés fejlesztése, az önálló ismeretszerzés képességének fejlesztése, együttműködési készség fejlesztése, kognitív képességek fejlesztése |
| **Tantárgyi kapcsolatok** | magyar irodalom |
| **Kereszttantervi kapcsolatok** |  |
| **Melléklet** |  szöveg, gondolattérkép, Venn-diagram |
| **Taneszközök** |  szövegrészletek, füzet, Történelmi atlasz, csomagolópapír, filctollak |
| **Felhasznált források** | <https://mult-kor.hu/nelkulzes-korbacsolas-es-trukks-kerdesek-hogyan-nevelkedtek-a-spartai-gyermekekbr-20171213?openImage=14932&openImage=14933><http://mek.oszk.hu/01800/01893/html/02.htm#Heading11> |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **Az óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Kapcsolódás az alprogramokhoz** | **Taneszközök** |
| 3 p |  RáhangolódásMeglévő ismeretek felidézése füllentő játékkal. | Szerepek egyeztetése.A tanár állításokat mond az ókori görögökről tanultak alapján. | Csoportba rendeződés, A csoportok megállapítják: az állítások igazak-e vagy hamisak. | DFHT-KIP | Frontális munka. |   |  |
| 10 p | Fő rész(csoportmunka) | Feladatok kiosztása.A csoportok munkájának segítése. | A feladatok csoportonkénti megértése után, az óra anyagához igazodó feladatvégzés. |  | Csoportmunka. |  | szövegek, füzet, csomagolópapír, filctollak, Történelmi atlasz |
| 15 p  | Fő rész(csoportok beszámolója) | A beszámoló munkájának segítése.Értékelés. | Egy gyermek a csoport közös munkája alapján beszámol az elvégzett feladatról. |  | Frontális | logikai |  |
| 7p | Fő rész (egyéni feladatok) | A gyerekek egyéni munkájának segítése: (igény szerint) | A csoportmunká-ra épülő differenciált feladatok megoldása, egyénileg. |  | Egyéni |  |  |
| 6 p | Fő rész (egyéni beszámolók) | Az egyéni feladatok meghallgatása. Értékelés. | Egyéni feladatok megoldásai-nak ismertetése az osztállyal. |  | Frontális, egyéni |  |  |
| 4p | Értékelés | A tanulók csoportos, és egyéni munkájának értékelése. Egyes tanulók pozitív értékelése, munkájának kiemelése. | A tanár értékelésének meghallgatása, belőle tanulság levonása. |  | Frontális |  |  |

Nagy gondolat: *Pajzzsal vagy pajzson gyere haza*!

|  |
| --- |
|  Az óra témája a spártai nevelés témáján keresztül a szövegértés fejlesztése, az érdeklődés felkeltése a téma és a korszak iránt. |

1. **Csoportfeladat:**

Készítsetek képregényt a szövegrészlet alapján, amelynek segítségével bemutatjátok az osztálynak az olvasottakat! Adjatok címet is!

**Egyéni feladatok (1)**

Tanuló (1):Ha te lennél a Vének Tanácsának tagja, hogyan magyaráznád el egy apának, hogy miért kell a szakadékba dobni a kisbabáját?

Tanuló (2): Írd meg a szöveg alapján a Vének Tanácsának jegyzőkönyvét egy kisbaba megvizsgálásáról! Pl: Megnéztük a …, Az asszonyok …, Az apjának adtunk … Utasítottuk az apát, hogy ezentúl….

Tanuló (3): Készíts táblázatot: mit kell és mit nem szabad tennie egy spártai kisgyereknek.

Tanuló (4): Tervezd meg egy spártai bébiétel reklámját! Az olvasottak alapján készíts rajzot, és írj egy reklámmondatot!

Tanuló (5): Egészítsd ki a hiányos mondatokat!

 A spártai \_\_\_\_\_\_\_\_\_\_\_ megvizsgálta, hogy az újszülött \_\_\_\_\_\_\_\_\_\_\_\_\_-e. Megfürdették \_\_\_\_\_\_\_\_\_\_ is, hogy kiderüljön életrevalósága. A gyengéket ledobták a \_\_\_\_\_\_\_\_\_\_\_ hegység szakadékába, csak az egészségeseket nevelték fel. A kisbabák testét nem bújtatták \_\_\_\_\_\_\_\_\_\_ba, hogy szabadon \_\_\_\_\_\_\_\_\_\_. Hozzászoktatták őket a \_\_\_\_\_\_\_\_\_\_\_, nem volt szabad \_\_\_\_\_\_\_\_\_\_\_\_\_ és \_\_\_\_\_\_\_\_\_.

1. **Csoportfeladat:**

Készítsetek vázlatot, amelynek segítségével bemutatjátok az osztálynak az olvasottakat! Adjatok címet a szövegrészletnek!

**Egyéni feladatok (2)**

Tanuló (1): Készíts nevelési tervet, hogyan lehet felkészíteni a katonai életre a fiúkat!

Tanuló (2): Párosítsd a „nevelési eszköz” sorban felsoroltakat a „cél” sorban találhatókkal!

 NEVELÉSI ESZKÖZ A legértelmesebbek, legbátrabbak a vezetők. Folyamatosan edzenek.

 Kirakják a vadonba a fiúkat felszerelés nélkül. Vitát, verekedést kezdeményeznek a vezetők.

 CÉL Láthatatlanul lopakodnak. Engedelmességet tanulnak. Megtudható belőle, hogy állnak helyt a harcban. Jó erőnlétet szereznek.

Tanuló (3): Csoportosítsd a felsoroltakat a táblázatba!

 Verekedés a veremben. Lopni kényszerülnek. Vadászatot tanulnak. Matematikát, zenét, filozófiát is tanulnak. A túlélésre készülnek.

 Lopakodni tanulnak.

|  |  |
| --- | --- |
| 7 éves korban | 12 éves korban |
|  |  |

Tanuló (4): Tervezd meg egy spártai fiú órarendjét!

Tanuló (5): Rajzold le az egyik jelenetet, amelyről olvastál!

1. **Csoportfeladat:**

Készítsetek vázlatot, amelynek segítségével bemutatjátok a spártai fiúk neveléséről olvasottakat!

**Egyéni feladatok (3)**

Tanuló (1): Írj 5 ellenőrző kérdést a szövegből! Írj egy „spártai” kérdést is!

Tanuló (2): Írj legalább 4 tanácsot, amelyeket egy spártai gyerekorvos adna az osztályfőnöknek a gyerekek külsejével, ápoltságával kapcsolatban!

Tanuló (3): Miben különbözik egy mai és egy spártai gyerek élete? Foglald össze a diagramban! A közös jellemzőket a metszetbe írd!

Tanuló (4): Rajzold le, milyen lehetett egy spártai fiú külseje!

Tanuló (5): Írd le, hogy milyen fontos értékek követésére tanították a spártai fiúkat! Egyetértesz ezekkel? A válaszodat indokold!

1. **Csoportfeladat:**

Meséljétek el a többieknek, hogyan élt egy fiatal, felnőtt spártai férfi, míg elérte az időskort! Készítsetek vázlatot! Adjatok címet a

 szövegrészletnek! Ne feledkezzetek arról, hogy 3 életszakaszról olvastatok, mindhárom jelenjen meg a vázlatban és a beszámolóban is!

**Egyéni feladatok (5)**

Tanuló (1): Már nagyapa korú spártai férfi vagy. Írd meg sms-ben, hogyan telt az életed azután, hogy nagykorú lettél!

Tanuló (2): A vizsgabizottság tagja vagy, most döntitek el az ünnepen, hogy ki állja ki a próbatételt. Készíts vizsgalapot az eseményről!

|  |  |  |  |  |
| --- | --- | --- | --- | --- |
| Név | kor | próbatétel fajtája | A vizsgázó teljesítménye | A vizsgabizottság határozata: |
| Jorgosz |  |  |  |  |
| Stephanosz |  |  |  |  |
| Agamemnon |  |  |  |  |

Tanuló (3): Végre elérted a harmincéves kort! Tervezd meg az olvasottak alapján, hogyan folyik majd az életed! Gondolj a magánéletre és a közösségi életre is!

Tanuló (4): Egészítsd ki a gondolattérkép megfelelő részét az olvasottak alapján!

Tanuló (5): Írj 2 igaz és 2 hamis állítást a szöveg alapján!

1. **Csoportfeladat:**

Adjatok címet a szövegeteknek! Majd készítsetek vázlatot az olvasottakrólamelynek segítségével elmesélitek a témátokat az osztály tagjainak!

 **Egyéni feladatok (5)**

Tanuló (1): Azt mondják, a spártai nők nem is voltak olyan rossz helyzetben a férfiakhoz képest. Egyetértesz ezzel? Válaszodat a szöveg alapján indokold!

Tanuló (2): Töltsd ki a diagramot a férfiak és a nők életének különbségei alapját. A hasonlóságokat a metszetbe írd!

Tanuló (3): Készíts szókeresőt a szöveg kulcsszavaiból!!

Tanuló (4): Gyűjtsd össze, milyen sportokat űztek a spártai nők!

Tanuló (5): Rajzold le, hogyan képzeled el a szövegben említett szobrot!

Mellékletek:

Szöveg:

1. A csecsemőt édesapja "karjába vette és elvitte arra a helyre, ahol a törzsek vénei összegyülekeztek és megvizsgálták a kisdedet. Ha egészséges alkatú és erőteljes csecsemő volt, utasították az apát, hogy nevelje fel, egyben pedig kijelöltek neki egyet a kilencezer spártai parcellából. De ha idétlen vagy nyomorék volt, bedobták a Taigetosz egyik szakadékába - azzal a meggyőződéssel, hogy nem előnyös sem a gyermeknek, sem az államnak, ha egy születésétől kezdve gyenge és életképtelen ember életben marad. Ezért fürdették meg az asszonyok az újszülöttet borban és nem vízben, hogy kipróbálják szervezete életképességét. A gyermekek nevelésére igen nagy gondot fordítottak. A csecsemőket - akárcsak az egyiptomiak - nem pólyázták be, azért, hogy testük szabadon fejlődjék. Szervezetüket fokozatosan edzették, egyre nehezebb erőpróbák elé állították őket. Már a kisgyermekeket is hozzászoktatták ahhoz, hogy ne féljenek a sötétben. Sírniuk sem volt szabad.

2. Amikor betöltötték hetedik életévüket, a fiúkat a katonai kaszárnyákba vitték, ahol megkezdődött a tényleges kiképzésük. Itt közös nevelésben részesültek. Csoportokba osztották őket, s vezetőikké a legértelmesebb és legbátrabb fiúkat tették. A többiek zokszó nélkül engedelmeskedtek nekik. Előfordult, hogy az idősebbek vitát és verekedést provokáltak a kisebbek között csak azért, hogy megtudják: hogyan állnak majd helyt a harcban. Egy felügyelő szigorú utasításai szerint tanulták meg a lopakodás, a fegyverforgatás, a vadászat és a harcászat művészetét. A folyamatos edzés mellett elsajátították a matematika, a zene és a filozófia alapjait is – bár egy spártai felnőtt korára sem válhatott igazi zenésszé vagy filozófussá, úgy vélték, hogy ezek az ismeretek előnyt jelentenek a csatatéren is.

12 éves koruktól rendszeresen kirakták őket a vadonba, mindenféle ruha és élelem nélkül, rákényszerítve őket, hogy maguk teremtsék meg a túlélés szükségleteit. A fiúkat lényegében arra bíztatták, hogy vadásszanak, harcoljanak vagy akár lopjanak másoktól – vagy egymástól –, de ha valakit rajtakaptak, amint éppen lop, azt kegyetlenül megverték. Előfordult az is, hogy két fiút egy verembe helyeztek, hogy harcoljanak meg a küzdőtér közepére helyezett darab sajtért.

3. Az esti vacsoránál a felügyelő trükkös kérdésekkel vizsgáztatta a fiatal spártaiakat, úgy mint „Ki a legerősebb a csapatotokban?” vagy hogy „Miért fontos, hogy matematikát tanuljatok?”. A kérdésekre gyors, érveléssel alátámasztott és szellemes válaszokat kellett adni. Aki pedig kudarcot vallott ebben, annak lábára ostorcsapásokat mértek, így akár napokra képtelenné téve őket arra, hogy napközben vadásszanak vagy lopjanak.

A nagyobbacska fiúk haját lenyírták, mezítláb járatták őket. Tizenkét éves koruktól kezdve egész évben ugyanabban a köpenyben kellett járniuk mosdatlanul. Fekhelyük szalmazsák volt, melybe ők maguk törtek puszta kézzel nádat. A rendkívül szigorú *testi nevelésen* túl értelmüket csak annyira képezték, amennyire az egy*jó katonának* szükséges volt.

Az ifjak erkölcsi nevelésének középpontjában a *hazaszeretet,* *a fegyelem,* az *idősebbek tisztelete* és az*engedelmesség* állt mint követendő érték.

4. A spártai fiatalok 20 évesen váltak nagykorúvá és teljes értékű állampolgárrá – de csak azután, hogy kiállták az egyik legkegyetlenebb próbatételt. Minden évben, egy ünnepen a felnőtt kor küszöbére érkezett fiúkat kiállították a nyilvánosság elé és korbácsolni kezdték őket. A fiataloknak nem szabadott kifejezniük a fájdalmukat és lényegében azon kellett versenyezniük, hogy ki bírja a legtovább a kínzással felérő próbatételt. Akik korán feladták, azok csak a spártai középréteg tagjai lehettek és nem részesültek teljes polgárjogban.

Akik ezen is túlestek, igazi spártaiakká váltak. Ekkor azonban még továbbra is a kaszárnyákban kellett élniük, egészen harminc éves korukig, amikor is elég éretté váltak ahhoz, hogy megházasodjanak, és saját családot alapítsanak – vagyis új katonákat adjanak a városállam számára. Egészen hatvanéves korukig a spártai hadsereg tagjai voltak, ezt követően azonban a város törvényei szerint visszavonultak az aktív katonai szolgálattól.

5. Hasonlóan a fiúkhoz, a lányoknak szintén meg kellett tanulniuk a lándzsavetést, a birkózást és a fizikai fájdalmak elviselését, hiszen az akkori vélekedés szerint, csak egy spártai anya tud életet adni egy erős spártai gyermeknek. A spártai férfiak gyakran viseltek háborút, ilyen időkben a nőkre hárult a városállam védelme. A lányokat ezért itt – a fiúkhoz hasonlóan – igen szigorú testi nevelésben és katonai kiképzésben részesítették. Szép sikereket értek el a testgyakorlásban. Egyikük tiszteletére szobrot is állítottak annak emlékére, hogy az olümpiai játékokon kétfogatú kocsival győzelmet aratott. Az erős, edzett fizikum nemcsak a harcra való képességet és a versenyeken való sikeres részvételt szolgálta, hanem elsősorban azt, hogy a nők egészséges, jól fejlett utódokat hozzanak a világra.

Venn-diagram a 3.3. és az 5.2. feladathoz:



gondolattérkép:

